Den Vest-Sjællandske Avis, 1842-09-23
Udenlandske Efterretninger. Spanien. Finantsministeren har reduceret all offentlige Embedsmænds Lønning, omendskjøndt denne Besparelse ingenlunde er tilstrækkelig til at dække de løbende Udgifter. - Ved Malaga skulle alvorlige Uroligheder være udbrudte. – Den Ødelæggelse og Ulykke, som er bleven anrettet den 24de Aug. ved voldsomme Skybrud og derpaa følgende Oversvømmelser af Floderne Ebro, Gallego, Lobregat, Noyg- og flere mindre Vande, især i Catalonien, er efter Beretningernes Skildring af hine Egne i Sandhed frygtelig. J Egnen af Jgualada, en Fabrikstad i Provindsen Barcelona, som ligger ved Floden Noya, begyndte Oversvømmelsen ovenfor Jgualada ved Vandets Sammenløben fra Bjergene, hvor Noya har sit Udløb. Papirmøllerne have lidt betydeligt. Noyeforenede sig med Lobregat, som allerede havde oversvømmet en stor Deel af Manresa. Efter Ødelæggelsen af Badene i la Puda steg Vandet til det høieste Punkt af den eneste Bue, hvorpaa Hannibal skal have bygget den berømte saakaldte Diævelsbro. Længere borte var Oversvømmelsen endnu frygteligere. Vandet steg flere Haandsbredder over de høieste Signalpunkter, som vare bevarede siden en frygtelig Vandflod i Aaret 1740, og bortrev Træer, Huse og overhovedet Alt, hvad det mødte. Ogsaa i San Andres de la Barca og Palleja anrettedes uhyre Skade ved Rocha de Droch var hele Veien til Madrid over svømmet, saa at Posten slet ikke kunde komme frem, og flere andre Vogne, som forsøgte at komme igjennem, bleve bortrevne af Strømmen. J Molins ste Vandet indtil Brystværnet af den derværende store Bro, og den store Slette, som har sit Navn efter Lobregat, forvandledes til en formelig Sø. Vandet trængte ind i Kirken og Husene i San Juan de EspiNoya, som forresten er en ubetydelig Flod, giver saaledes billedet af en mægtig Strøm, hvoraf kun hist og her Tagene af Huse og Toppene af Træer rage frem. Endog Kjedler, som veiede 15 Centner, blev bortrevne ved Vandets Magt af Fabrikbygninger og svømmede og som lette Baade. Det hele rige Huerta forsvandt saa at sige ganske under Vandet. Man beregner Skaden af det neppe en halv Miil omfattende Rum til over 4 Mill. Realer. Nogle Mennesker, som paa Marken bleve overraskede af Oversvømmelsen, da den, eftersom det ikke havde regnet, kom aldeles uventet, frelste sig ved at stige op i nogle stærke Træer. Ved Caldas de Monby blev en Karreet, hvis Passagerer og Muuldyr endnu havde Tid til at redde sig, ganske begravet under det fremskyllende Sand Ved Altafulla og Torredembarra er Alt oversvømmet. J en Fabrik omkom Arbeiderne, som vare sysselsatte der, under Vandet. J la Riba ere to Møller og flere Huse forsvundne; i Valle er anrettet en stor Ødelæggelse. J Havnen ved Montblanch saae man Tage, Døre og Vinduer af Huse, Maskiner, Senge og andet Huusgeraad, store Træer, Korn, Hør, Hamp og andre Markfrugter, tomme og fyldte Fade med Olie, Viin og Brændeviin, drive paa Bølgerne, og for at gjøre dette Skuespil skrækkeligere fattedes det ikke paa Lig af Menneskeer og Dyr. Hvorhen man vendte Blikket, var der Eiendighed og Nød; fra alle Sider Nødraab og Klokkeringning. Mineralkilderne i de ødelagte Bade i la Puda ere for længere Tid blevne ubrugelige; Vandet stod der over en Alen over Bygningerne. Neppe fem Minuter efterat man havde bragt de sidste 12 Syge til Minostrol, styrtede Bygningen sammen. J Egnen af Terragona er ligeledes anrettet uhyre Skade.